**IZVJEŠĆE S ODRŽANOG JAVNOG SAVJETOVANJA**

|  |  |
| --- | --- |
| NAZIV AKTA/TEME SAVJETOVANJA | Nacrt prijedloga Odluke o visini paušalnog poreza po krevetu, smještajnoj jedinici u kamp odredištu i smještajnoj jedinici u objektu za robinzonski smještaj |
| RAZDOBLJE TRAJANJA SAVJETOVANJA | 16. siječanj 2019. – 30. siječnja 2019. |

|  |  |  |  |  |  |  |
| --- | --- | --- | --- | --- | --- | --- |
| NAZIV UČESNIKA | | PRIJEDLOG | OČITOVANJE PREDLAGATELJA | |  | |
| 1. učesnik B.Š. | | Naše primjedbe odnose se na Članak 2. nacrta prijedloga Odluke  visina paušalnog poreza po krevetu. Matulji nisu Opatija, a nisu ni Lovran, ni Mošćenička Draga. Općina Matulji nema izlaza na more i paušalni porez nikako ne može biti jednak porezu u priobalnim JLS. Četiri liburnijske JLS po ničemu nisu jedinstveno turističko područje.  Za to postoje dva temeljna razloga – prvi je cijena smještaja, po tome se Matulji i Opatija ne mogu uspoređivati. Apartman identičan našemu u Mošćeničkoj Dragi iznajmljuje se po dvostruko većoj cijeni od naše. Znam, reći ćete: pa i vi podignite cijene, nitko vam ne brani. Točno, nitko ne brani, ali uz veće cijene naši će kreveti biti prazni. Imamo iskustva.  Drugo – popunjenost kapaciteta u Matuljima i ostalim liburnijskim JLS, također, nije za usporedbu. Njima sezona traje dvostruko duže.  Treće – ako Mali Lošinj i slične top destinacije na Jadranu zadržavaju cijenu od 300 kuna po krevetu, onda ni Matulji nemaju razloga za njeno povećanje. Broj turista na godišnjoj razini kod njih se iskazuje u stotinama tisuća, a u općini Matulji u nekoliko desetaka tisuća.  Što ta povećana cijena uopće donosi? Nekoliko desetaka tisuća kuna beznačajno je za općinski i županijski proračun. Uostalom, sav naplaćeni porez neće ostati u Matuljima. Istodobno, bit će to novo opterećenje za iznajmljivače, uz najskuplju vodu u Hrvatskoj i povećanu cijenu odvoza smeća. Da ostale izdatke ne nabrajamo. Jer, „iznajmljivači zarađuju milijune, pa ih treba oderati“, kao što je prije nekoliko mjeseci napisala jedna naša novina.  U konačnici, prihodi od poreza mogli bi biti manji umjesto, očekivano, većih. Kako? Mnogi će odjavljivati krevete, tko ima pet apartmana dva će odjaviti, netko će odjaviti kućnu radinost. A, svi će i dalje iznajmljivati. S paušalnim porezom i boravišnom pristojbom uvelo se reda u djelatnost iznajmljivanja, ljudi su prijavljivali krevete i goste u njima, nisu imali razloga da rade na crno. Sada će se siva djelatnost ponovo aktivirati. A zašto? Zbog mogućih par tisuća kuna više u općinskom proračunu.  Prijedlog: u Članku 2. zadržati dosadašnje tarife, od 150 do 300 kuna.  Za kategorije iz članaka 3. i 4. nisam mjerodavan, ali smatram da bi i za njih gornja granica trebala ostati na 300 kuna. | Predlagatelj Odluke o visini paušalnog poreza po krevetu, smještajnoj jedinici u kamp odredištu i smještajnoj jedinici u objektu za robinzonski smještaj **prihvaća prijedlog učesnika** u javnom savjetovanju tako da će prijedlog članka 2. Odluke o visini paušalnog poreza po krevetu, smještajnoj jedinici u kamp odredištu i smještajnoj jedinici u objektu za robinzonski smještaj, koji predlagatelj uputiti Općinskom vijeću Općine Matulji dana 31.01.2019. glasiti: za naselje Matulji visina paušalnog poreza po krevetu iznosit će 300,00 kuna, za naselje Jušići visina paušalnog poreza po krevetu iznosit će 255,00 kuna, za naselja Rupa, Bregi, Rukavac, Jurdani, Veli Brgud, Permani, Mučići, Brešca i Ružići visina paušalnog poreza po krevetu iznosit će 210,00 kuna, za naselja Mali Brgud, Pasjak, Zvoneća, Lipa, Šapjane, Vele Mune, Male Mune, Brdce, Zaluki i Žejane visina paušalnog poreza po krevetu iznosit će 150,00 kuna. Iste iznose predlagatelj Odluke će predložiti Općinskom vijeću Općine Matulji na članak 3. za kamp-odmorišta i na članak 4. za visinu paušalnog poreza po smještajnoj jedinici u objektu za robinzonski smještaj. | |  | |
| 2.Ornela Rumac | | Primjedba se odnosi na članak 2. nacrta prijedloga Odluke.  Pitanje učesnice javnog savjetovanja odnosi se na sljedeće:  Kao iznamljivač u Općini Matulji,željela bi iskazati svoje negodovanje u vezi paušalnog poreza po krevetu koje je sa lanjske cijene 2018 g. od 300kn po krevetu, ove godine 2019 g. predloženo na 345KN, pa me zanima što mi sa tim više dobivamo u odnosu na 2018 g. ? Negodovanje želim iskazat u toj mjeri jer svi naši gosti dolaze preko agencije ili preko raznih booking stranica. | Predlagatelj Odluke o visini paušalnog poreza po krevetu, smještajnoj jedinici u kamp odredištu i smještajnoj jedinici u objektu za robinzonski smještaj **prihvaća prijedlog učesnice** u javnom savjetovanju tako da će prijedlog članka 2. Odluke o visini paušalnog poreza po krevetu, smještajnoj jedinici u kamp odredištu i smještajnoj jedinici u objektu za robinzonski smještaj, koji predlagatelj uputiti Općinskom vijeću Općine Matulji dana 31.01.2019. glasiti: za naselje Matulji visina paušalnog poreza po krevetu iznosit će 300,00 kuna, za naselje Jušići visina paušalnog poreza po krevetu iznosit će 255,00 kuna, za naselja Rupa, Bregi, Rukavac, Jurdani, Veli Brgud, Permani, Mučići, Brešca i Ružići visina paušalnog poreza po krevetu iznosit će 210,00 kuna, za naselja Mali Brgud, Pasjak, Zvoneća, Lipa, Šapjane, Vele Mune, Male Mune, Brdce, Zaluki i Žejane visina paušalnog poreza po krevetu iznosit će 150,00 kuna. Iste iznose predlagatelj Odluke će predložiti Općinskom vijeću Općine Matulji na članak 3. za kamp-odmorišta i na članak 4. za visinu paušalnog poreza po smještajnoj jedinici u objektu za robinzonski smještaj. | |  | |
| 3.Marija Štemberger, Mihotići, 43. istarske divizije 65, 51211 Matulji | | Primjedba se odnosi na članak 2. nacrta prijedloga Odluke. Pitanja učesnice javnog savjetovanja odnosi se na sljedeće:  “U ime svih vlasnika apartmana ili soba u naselju Mihotoći dajem primjedbu da je previsoka cijena paušalnog poreza po krevetu. Mihotići se ne smiju svrstati u kategoriju A- ista cijena po krevetu kao u Opatiji. Mihotići nisu na moru niti pripadaju u seoski turizam. Cijena od 300 kn je i prije bila previsoka.” | **Predlagatelj ne prihvaća primjedbu.** Predlagatelj Odluke o visini paušalnog poreza po krevetu, smještajnoj jedinici u kamp odredištu i smještajnoj jedinici u objektu za robinzonski smještaj predlaže da naselje Mihotići ostanu kao i do sada svrstani u naselje Matulji, na način da godišnji paušalni iznos po krevetu za naselje Matulji, kao i naselje Mihotići koje spada u naselje Matulji, prema prijedlogu odluke bude u visini godišnjeg paušalnog iznosa od 300,00 kuna. Što znači da predlagatelj neće povećavati visinu paušalnog poreza po krevetu u odnosu na 2018. godinu. | |  | |
| 4. učesnica L.M. | Primjedba se odnosi na članak 2. prijedloga Odluke. Pitanja učesnice javnog savjetovanja odnosi se na sljedeće:  “Centar Matulja nije isti kao i centar Opatije, Lovrana ili Mošćeničke Drage a predložili ste isti porez  - Općina Matulji je prošle godine uvela i prirez i puno veću naknadu za odvoz smeća - zar se baš sve mora povećati (npr. otoci koji žive od turizma kao što su Rab i Krk nisu povećali paušalni porez)  Paušal treba ostati isti jer smo svi već formirali i istaknuli cijene za 2019. g. (nismo znali za ovo uvećanje).” | | | Predlagatelj Odluke o visini paušalnog poreza po krevetu, smještajnoj jedinici u kamp odredištu i smještajnoj jedinici u objektu za robinzonski smještaj **prihvaća prijedlog učesnice** u javnom savjetovanju tako da će prijedlog članka 2. Odluke o visini paušalnog poreza po krevetu, smještajnoj jedinici u kamp odredištu i smještajnoj jedinici u objektu za robinzonski smještaj, koji predlagatelj uputiti Općinskom vijeću Općine Matulji dana 31.01.2019. glasiti: za naselje Matulji visina paušalnog poreza po krevetu iznosit će 300,00 kuna, za naselje Jušići visina paušalnog poreza po krevetu iznosit će 255,00 kuna, za naselja Rupa, Bregi, Rukavac, Jurdani, Veli Brgud, Permani, Mučići, Brešca i Ružići visina paušalnog poreza po krevetu iznosit će 210,00 kuna, za naselja Mali Brgud, Pasjak, Zvoneća, Lipa, Šapjane, Vele Mune, Male Mune, Brdce, Zaluki i Žejane visina paušalnog poreza po krevetu iznosit će 150,00 kuna. Iz navedenog obrazloženja proizlazi da predlagatelj Odluke zadržava visinu paušalnog poreza kao i u 2018. godini. | |  |
| 5. učesnik P.D. | Primjedba se odnosi na članak 2. prijedloga Odluke. Pitanja učesnice javnog savjetovanja odnosi se na sljedeće:  “ Prekratak je rok za raspravu i prijedloge o nacrtu prijedloga odluke o visini paušalnog poreza. Primjedba na povećanje visine paušalnog poreza po krevetu na području Matulja, koji ne mogu biti nikako iste visine kao onai u priobalnim gradovima, mjestima i naseljima u kojima iznajmljivači postižu daleko više cijene smještaja u svojim objektima dok im popunjenost istih pokriva značajno duži period u godini. Za primjer je i činjenica da značajan broj turističkih destinacija nije povisilo visinu paušalnog poreza.  Uz najavljeno povećanje paušalnog poreza po krevetu te povećanje raznih drugih troškova, davanja i procjenama o manjem broju turista u ovoj godini rezultiralo je nezadovoljstvom među svim iznajmljivačima od kojih neki već razmišljaju o odjavljivanju svojih objekata za turističke djelatnosti.  Nameće se činjenica da bi povećanje visine paušalnog poreza po krevetu u konačnici dovelo do kontraproduktivnog učinka na lokalnu a i širu zajednicu.” | | | Predlagatelj ističe da što se tiče roka za raspravu u vezi prijedloga nacrta Odluke o visini paušalnog poreza po krevetu da je rok za javnu raspravu bio od 16. siječnja do 30. siječnja 2019. tako da je javno savjetovanje trajalo 15 dana, a sve iz razloga što je Pravilnik o paušalnom oporezivanju djelatnosti iznajmljivanja i organiziranja smještaja u turizmu objavljen u Narodnim novinama broj 1/19, a isti je stupio na snagu 3. siječnja 2019. Glede primjedbe na povećanje visine paušalnog poreza po krevetu, **predlagatelj prihvaća primjedbu** te predlaže da će članak 2. prijedloga Odluke kojeg će uputiti Općinskom vijeću Općine Matulji dana 31.01.2019. glasiti: za naselje Matulji visina paušalnog poreza po krevetu iznosit će 300,00 kuna, za naselje Jušići visina paušalnog poreza po krevetu iznosit će 255,00 kuna, za naselja Rupa, Bregi, Rukavac, Jurdani, Veli Brgud, Permani, Mučići, Brešca i Ružići visina paušalnog poreza po krevetu iznosit će 210,00 kuna, za naselja Mali Brgud, Pasjak, Zvoneća, Lipa, Šapjane, Vele Mune, Male Mune, Brdce, Zaluki i Žejane visina paušalnog poreza po krevetu iznosit će 150,00 kuna. | |  |
| 6. Igor Podobnik | Primjedba se odnosi na članak 2. prijedloga Odluke. Pitanja učesnice javnog savjetovanja odnosi se na sljedeće:  “Primjedba na nedostatak nerazvrstanih naselja koja su spadala pod kategoriju D temeljem prijašnjeg zakonodavnog okvira RH! Slijedom navedenog nekih naselja u Općini Matulji u kojima se nalaze objekti za iznajmljivanje nema navedenih u ovoj odluci Općine Matulji.  Nije transparentno koju će cijenu plaćati pojedini objekti/iznajmljivači!  Primjedba na čl-2 nacrta predmetne odluke  Temeljem vašeg obrazloženja:  „OBRAZLOŽENJE  UZ NACRT ODLUKE O VISINI PAUŠALNOG POREZA PO KREVETU,  SMJEŠTAJNOJ JEDINICI U KAMP-ODREDIŠTU I SMJEŠTAJNOJ JEDINICI U OBJEKTU ZA ROBINZONSKI SMJEŠTAJ“  „…Visinu paušalnog poreza prema članku 2. stavku 3. ovoga Pravilnika predstavničko tijelo jedinice lokalne samouprave donosi za područje naselja u kojem se djelatnosti iznajmljivanja i smještaja u turizmu pružaju, a iznimno može donijeti odluku o visini paušalnog poreza prema ulicama u naselju…“-  Nisu obuhvaćena ni sva naselja a kamoli ulice!  „…Dakle, prema nacrtu Pravilnika način utvrđivanja godišnjeg poreza u bitnome se neće promijeniti budući je do sada isti bio utvrđivan ovisno o turističkom razredu gdje se objekt nalazio..“ Nije točno niti razvidno iz nacrta odluke da nam se visina godišnjeg poreza neće promijeniti. Naime do sada se naselje Škalniški razvrstavalo u nerazvrstana naselja i kategoriju D .  U nacrt odluke o novim razinama paušalnih poreza nigdje ne navodite nerazvrstana naselja, a ne navodite niti naselje Škalniški.  U najmanju ruku neprihvatljivo je da plaćamo istu razinu poreza čak i po najnižoj kategoriji iz čl. 2 odluke (najniža kategorija 172,50 kn za naselja Mali Brgud, Pasjak, Zvoneća, Lipa, Šapjane, Vele Mune, Male Mune, Brdce, Zaluki, Žejane) s obzirom da ta naselja imaju znatno veći nivo infrastrukture od nas u Škalniškom – posebno prilazna cesta (upozoravali više puta na nedostatno održavanje ceste za naselje Škalniški) .  Dok mi sami održavamo cestu da bi turisti uopće mogli doći i pri tome investiramo vlastita financijska sredstva i vrijeme, podnosimo primjedbe gostiju pri čemu se crvenimo i ulažemo dodatne napore kako gosti to ne bi zamjerili  (pogotovo kad umjesto da idu na kupanje, neki restoran ili sl. moraju tražiti vulkanizera da im popravi probušenu ili razderanu gumu na vozilu) i kako bi bili zadovoljni ne samo našim objektima već i cijelom destinacijom-općinom Matulji, Opatijskom rivijerom dakle i PGŽ-om.  Slijedom navedenog u odnosu na ostale iznajmljivače definitivno smo u tržišnom kontekstu u znatno nepovoljnijem položaju dakle čak i od ovih naselja koji će plaćati najmanji paušalni porez.  Tražimo da se naselje Škalniški iz navedenih razloga stavi kao posebna kategorija i odredi posebni porez, niži paušalni porez i od 171,50 kn ili u najmanju ruku najviše taj iznos! ” | | | Prijedlog Odluke o visini paušalnog poreza po krevetu, smještajnoj jedinici u kamp odredištu i smještajnoj jedinici u objektu za robinzonski smještaj temelji se na Zakonu o izmjenama i dopunama Zakona o porezu na dohodak koji je objavljen u Narodnim novinama broj 106 od 26. studenoga 2018. godine, a koji je stupio na snagu 1. siječnja 2019. te na Pravilniku o paušalnom oporezivanju djelatnosti iznajmljivanja i organiziranja smještaja u turizmu koji je objavljen u Narodnim novinama broj 1 od 2. siječnja 2019. godine, a koji je stupio na snagu 3. siječnja 2019. godine. Citiranim zakonom i pravilnikom propisano je da visinu paušalnog poreza na dohodak utvrđuje predstavničko tijelo jedinice lokalne samouprave za područje naselja u kojem se djelatnosti iznajmljivanja i smještaja u turizmu pružaju, a samo iznimno da predstavničko tijelo jedinice lokalne samouprave može donijeti odluku o visini paušalnog poreza prema ulicama u naselju. Iz navedenog proizlazi da u članku 2. prijedloga Odluke o visini paušalnog poreza po krevetu, smještajnoj jedinici u kamp odredištu i smještajnoj jedinici u objektu za robinzonski smještaj su obuhvaćena sva naselja na području Općine Matulji koja su propisana Statutom Općine Matulji, s time da naselje Mihotići spada u naselje Matulji prema prijedlogu Odluke, a naselje Kućeli spada u naselje Rukavac prema prijedlogu Odluke, a naselje Brdce spada u naselje Šapjane prema prijedlogu Odluke.  Škalniški spadaju u naselje Mučići. Iz svega proizlazi da su obuhvaćena u prijedlogu ove Odluke 23 naselja, a ista su propisana, ne samo statutom Općine Matulji, nego i Zakonom o područjima gradova i općina u Republici Hrvatskoj. S obzirom na raspoloživo vrijeme za donošenje (Odluka mora biti donesena 31.01.) Odluke, pri čemu je Pravilnik koji uređuje način utvrđivanja poreza i ovlasti JLS stupio na snagu 02.01.2019. u ovome trenutku nije bilo moguće kvalitetno razraditi mogućnost utvrđivanja visine poreza i po ulicama. | |  |
| 7. Sabrina Matulja i Rajko Matulja, | Primjedba se odnosi na članak 2. prijedloga Odluke. Pitanja učesnice javnog savjetovanja odnosi se na sljedeće:  “ Smatramo da nije korektno privatni smještaj u Matuljima poistovijetiti sa privatnim smještajem u Opatiji, budući da kao osoba koja radi u turizmu ( upravo u području privatnog smještaja ), mogu sa sigurnošću tvrditi da period iznajmljivanja traje kraće nego u Opatiji te samim time ostvarujemo drastično manje noćenja. Isto tako i cijene privatnog smještaja su na Matuljima niže nego u Opatiji. Osim toga TZ Matulji, kao ni Općina Matulji, nisu poduzeli ništa po pitanju zabrane radova u sezoni što također ide na štetu iznajmljivača, jer za razliku Opatije i Lovrana, na Matuljima se i u srcu sezone izvode građevinski i slični radovi što naravno smeta gostima koji dolaze na odmor i plate da bi uživali u miru a ne u građevinskom turizmu ( bageri i slično). S obzirom na gore navedeno, opet naglašavam da se nikako ne slažemo s povećanjem paušala za boravišnu pristojbu kao ni poreza jer su i trenutna davanja koja podmirujemo prilično visoka s obzirom na realan promet koji ostvarujemo. Plaćamo paušal za 7,8 i 9 mjesec, isto kao i pretplatu za HRT za apartman za 6,7,8 i 9 mjesec a u 6 i 9 mjesecu goste ni nemamo. Točnije, goste imamo uglavnom od 01.07 – 25.08, nakon čega sve staje, dok se obaveze svejedno moraju podmiriti. Stoga Vas još jednom ljubazno molim da preispitate svoju odluku, jer ćete time na kraju postići samo da će iznajmljivači odustati od iznajmljivanja i otkazivati kapacitete, a to će i za vas predstavljati gubitak.  Također, želim skrenuti i pozornost, da nije u redu da smo kao iznajmljivači od strane TZ Matulji o odluci obaviješteni tek 28.01, s obzirom da je odluka donešena 15.01 i rok za dostavljanje obrasca o javnom savjetovanju je 15 dana od dana donošenja odluke (dakle od 15.01 - 30.01), te smo zbog toga imali svega 2 dana za reagiranje odnosno dostavljanje obrasca. Predlažemo da se uvede zabrana rada u sezoni te da komunalni redar vodi brigu o da se javne površine održavaju čistima ( kontrola i kažnjavanje onih koji i dalje uporno izbacuju smeće na javnim površinama – kraj starog diskonta, cesta koja ide iz matulja prema Mihotićima )...A što se tiče cijene paušala, trebala bi biti manja jer nije moguće da Matulji budu u istoj kategoriji sa Opatijom, Ikom i Ičićima koji su ipak na moru i turistima nude više nego Matulji.“ | | | Predlagatelj Odluke o visini paušalnog poreza po krevetu, smještajnoj jedinici u kamp odredištu i smještajnoj jedinici u objektu za robinzonski smještaj **prihvaća prijedlog učesnika** u javnom savjetovanju tako da će prijedlog članka 2. Odluke o visini paušalnog poreza po krevetu, smještajnoj jedinici u kamp odredištu i smještajnoj jedinici u objektu za robinzonski smještaj, koji predlagatelj uputiti Općinskom vijeću Općine Matulji dana 31.01.2019. glasiti: za naselje Matulji visina paušalnog poreza po krevetu iznosit će 300,00 kuna, za naselje Jušići visina paušalnog poreza po krevetu iznosit će 255,00 kuna, za naselja Rupa, Bregi, Rukavac, Jurdani, Veli Brgud, Permani, Mučići, Brešca i Ružići visina paušalnog poreza po krevetu iznosit će 210,00 kuna, za naselja Mali Brgud, Pasjak, Zvoneća, Lipa, Šapjane, Vele Mune, Male Mune, Brdce, Zaluki i Žejane visina paušalnog poreza po krevetu iznosit će 150,00 kuna. | |  |
| 8. Ivan Jakovčević, Kvarnerska cesta 8, Matulji | Primjedba se odnosi na članak 2. prijedloga Odluke. Pitanja učesnika javnog savjetovanja odnosi se na sljedeće: „Poštovani smatram da je iznos od 345,00 kn po Vašem prijedlogu malo ili ipak prevelik pa predlažem 275,00 kn.“ | | | Predlagatelj Odluke o visini paušalnog poreza po krevetu, smještajnoj jedinici u kamp odredištu i smještajnoj jedinici u objektu za robinzonski smještaj **prihvaća prijedlog učesnika** u javnom savjetovanju tako da će prijedlog članka 2. Odluke o visini paušalnog poreza po krevetu, smještajnoj jedinici u kamp odredištu i smještajnoj jedinici u objektu za robinzonski smještaj, koji predlagatelj uputiti Općinskom vijeću Općine Matulji dana 31.01.2019. glasiti: za naselje Matulji visina paušalnog poreza po krevetu iznosit će 300,00 kuna, za naselje Jušići visina paušalnog poreza po krevetu iznosit će 255,00 kuna, za naselja Rupa, Bregi, Rukavac, Jurdani, Veli Brgud, Permani, Mučići, Brešca i Ružići visina paušalnog poreza po krevetu iznosit će 210,00 kuna, za naselja Mali Brgud, Pasjak, Zvoneća, Lipa, Šapjane, Vele Mune, Male Mune, Brdce, Zaluki i Žejane visina paušalnog poreza po krevetu iznosit će 150,00 kuna. | |  |